Twee tieners verdrink in steengroefdamTwee tienerseuns het oor die naweek verdrink nadat hulle in ŉ steengroefdam in Wolmaransstad, Noordwes, gaan swem het. Volgens sers. Kealeboga Molale, ŉ polisiewoordvoerder, het vier tienerseuns Sondag in die dam gaan swem toe twee van hulle in die moeilikheid beland het. “Die ander twee seuns het hulp ontbied,” het Molale gesê. Andries Masilo en Adam Mpisa is op die toneel dood verklaar. ŉ Nadoodse ondersoek gaan gedoen word.